ร้านปิ้งย่าง K.B.B.Q อยู่หลังเซนทรัลบางนา ถนนหลังห้างเซนทรัลนี่มีร้านอาหารให้เลือกหลากหลาย ร้านK.B.B.Q เป็นอีกร้านที่น่าสนใจค่ะ มีเอกลักษณ์ดี เน้นหมูย่างสไตล์เกาหลี มีป้ายร้านชัดเจน บุฟเฟ่ต์ 329฿ +เครื่องดื่ม ค่ะ

ร้านยกสูง ด้านล่างเป็นที่จอดรถ ร้านกว้างนั่งสบายดีค่ะ มีโซนที่เป็นเหมือนห้องส่วนตัวขนาดสัก 6-8 ที่นั่ง มีประมาณ 4ห้อง เหมาะสำหรับคนที่มาเป็นกลุ่มแล้วต้องการความเป็นส่วนตัวเพิ่มขึ้นนิดนึงค่ะ พนักงานบริการดีค่ะ คอยเปลี่ยนตะแกรงปิ้งย่างให้ตลอด จัดว่าดี

ไลน์อาหารจะเป็นเมนูอาหารเกาหลี เช่น ผัดวุ้นเส้นสไตล์เกาหลี, ต็อกปอกกิ, ปลาหมึกผัดซอสเกาหลี, บิบิมบับ, พิซซ่าเกาหลี, หมูซอสเปรี้ยวหวาน ฯลฯ 
เท่าที่ชิม ไลน์อาหารที่เราสั่งเพิ่มเติมพวกพิซซ่าเกาหลี หมูซอสเกาหลี ไม่ค่อยอร่อยค่ะ แต่บิบิมบับ พอใช้ได้นะคะ 
ซุปมิโซะ ไม่ค่อยอร่อยค่ะ
ซุปกิมจิ พอใช้ได้นะคะ
ซุปฟักทอง อันนี้ชอบค่ะ เนื้อเนียนดี อร่อย

ส่วนเนื้อหมูมีหลากหลายประมาณ 4-5 แบบค่ะ เช่น หมูดำหมักซอสพริกไทยดำ, สันคอหมู, สันนอกหมักซอสเกาหลี, เนื้อหมูสามชั้นหมักฯลฯ 

เนื้อหมูที่นี่ถือว่าคุณภาพดีใช้ได้เลยค่ะ ราคานี้ถือว่าคุ้ม ถ้าทานหมูย่างเก่งๆ คุ้มแน่นอนค่ะ 
นอกจากหมู ก็มี ปลาหมึก กุ้ง ก็มีนะคะ กุ้งตัวเล็กหน่อยแต่ก็พอใช้ได้ค่ะ 
ชอบตรงที่มีน้ำจิ้มซีฟู้ดด้วยค่ะ น้ำจิ้มซีฟู้ดนี่ละค่ะเด็ดถูกปาก จิ้มกุ้งย่างก็ดี จิ้มหมูย่างก็เด็ดค่ะ ส่วนน้ำจิ้มพริกเกาหลี ของที่นี่คงปรับมาให้ถูกปากคนไทยมากขึ้นเพราะผสมพริกขี้หนูซอยมาเพิ่มความจัดจ้านอีกค่ะ 

ผักเคียงของที่นี่ก็ดีค่ะ ใบงา ผักสลัด แตงกวา แครอท กิมจิ พริก กระเทียม มีครบค่ะ

ผลไม้มีไม่มากค่ะ แค่สัปปะรด มะระกอ แตงโมส่วนของหวาน มีตู้ไอศครีมขายต่างหากค่ะไม่รวมในบุฟเฟ่ต์ 

ที่นี่มีกำหนดเวลา สำหรับ
ลูกค้าที่มาทาน 2 คน ให้เวลา 1.30 ชั่วโมง ค่ะ
ถ้ามา 4 คน ให้เวลา 2 ชั่วโมง ค่ะ

มาที่นี่ อิ่มคุ้มคุณภาพ ค่ะ มาทานแล้วอยากกลับมาทานซ้ำอีกจัดว่าดี